અમદાવાદ: વાહન ચલાવતી વખતે હેલ્મેટ પહેરવી ફરજિયાત છે, પરંતુ અનેક અમદાવાદીઓ આ નિયમનું પાલન નથી કરતા અને હેલ્મેટ પહેર્યા વગર જ વાહન ચલાવે છે, જેના કારણે ઘણી વખત લોકોએ જિંદગી ગુમાવવાનો વારો પણ આવ્યો છે. ગઈ કાલે મોડી રાતે ગોતાબ્રિજ ઊતરતા બાઈકચાલકે કાબૂ ગુમાવતાં બાઈક સ્ટ્રીટલાઇટના પોલ સાથે અથડાયું હતું. હેલ્મેટ ન પહેરેલું હોવાના કારણે બાઇકચાલક યુવકને માથામાં ગંભીર ઈજા થતાં તેનું મોત નીપજ્યું હતું, જયારે બાઈકની પાછળ બેઠેલી મહિલાને ગંભીર ઇજા થતાં સારવાર માટે સોલા સિવિલ હોસ્પિટલ ખસેડાયાં હતાં.